Albert II av Monaco

Albert II av Monaco (Albert Alexandre Louis Pierre Grimaldi) (født 1958) er fyrste av Monaco. Han er sønn av Rainier III og Grace Kelly.

 Fyrste 
31. mars 2005 ble det sendt ut en pressemelding om at fyrst Albert tok over rollen som Monacos regent etter sin far, som var alvorlig syk. Han etterfulgte 6. april 2005 sin far som suveren fyrste av Monaco.

 Titler 

Albert II har titlene suveren fyrste av Monaco, hertug av Valentinois, marki av Baux, greve av Carladès, baron av Buis, baron av Calvinet, herre av Saint-Rémy, herre av Matignon, greve av Torigni, baron av Saint-Lô, baron av Luthumière, baron av Hambye, hertug av Mazarin, hertug av Mayenne, fyrste av Château-Porcien, marki av Guiscard, marki av Chilly, greve av Longjumeau, greve av Belfort, greve av Ferrette, greve av Thann, greve av Rosemont, baron av Altkirch og herre av Issenheim.«I Palais Princier», i Annuaire Officiel de la Principauté de Monaco, Gouvernement de Monaco, 2012. Lest 26. november 2014: «Prince Souverain de Monaco, Duc de Valentinois, Marquis des Baux, Comte de Carladès, Baron du Buis, Baron de Calvinet, Seigneur de Saint-Rémy, Seigneur de Matignon, Comte de Torigni, Baron de Saint-Lô, Baron de la Luthumière, Baron de Hambye, Duc de Mazarin, Duc de Mayenne, Prince de Château-Porcien, Marquis de Guiscard, Marquis de Chilly, Comte de Longjumeau, Comte de Belfort, Comte de Ferrette, Comte de Thann, Comte de Rosemont, Baron d'Altkirch, Seigneur d'Issenheim».

 Ekteskap og barn 
Albert forlovet seg 23. juni 2010 med sørafrikanske Charlène Wittstock. De to giftet seg i juli 2011. Den borgerlige del av vielsen foregikk fredag 1. juli i fyrstepalassets tronerom, mens den religiøse delen foregikk i fyrstepalassets borggård, som var spesielt utsmykket for anledningen, lørdag 2. juli.Information on the civil and religious wedding of HSH Prince Albert II and Ms Charlene Wittstock, Fyrstepalasset i Monaco.

Fyrsteparet ble den 10. desember 2014 foreldre til tvillinger, en jente og en gutt:«Naissances Princières», Monacos fyrstehus, 10. desember 2014. Lest 11. desember 2014.
 Prinsesse Gabriella Thérèse Marie, grevinne av Carladès
 Kronprins Jacques Honoré Rainier, marki av Baux

Albert er far til to andre barn, Jazmin Grace Rotolo og Alexandre Coste. Begge er født utenfor ekteskap og derfor uten arverett til den monegaskiske tronen.

 Arvefølge 
Det faktum at Albert II aldri hadde vært gift, og derfor ikke hadde fått legitime etterkommere, ble en bekymring for den monegaskiske tronen og 2. april 2002 ble det vedtatt en lov som gir fyrst Alberts søsken rett til tronen hvis han dør uten en direkte arving. Før denne loven trådte i kraft var det kun mulig for etterkommere av fyrsten å ta over tronen. Dette ville gjort det umulig for eventuelle søsken å overta tronen. 

 Idrett 
Albert har deltatt som bob-kjører i fem vinter-OL på rad fra 1988 til 2002. Han ble medlem av IOK i 1985. Han er også radioamatør med kallesignal 3A0AG.

 Referanser 

 Eksterne lenker 

 Biography, Fyrstepalasset i Monaco
 ABCnyheters informasjon om Albert IIs bryllup

Kategori:Kongelige monegaskere
Kategori:Regjerende monarker
Kategori:Huset Grimaldi
Kategori:Monegaskiske bobkjørere
Kategori:Deltakere for Monaco under Vinter-OL 1988
Kategori:Bobkjørere under Vinter-OL 1988
Kategori:Deltakere for Monaco under Vinter-OL 1992
Kategori:Bobkjørere under Vinter-OL 1992
Kategori:Deltakere for Monaco under Vinter-OL 1994
Kategori:Bobkjørere under Vinter-OL 1994
Kategori:Deltakere for Monaco under Vinter-OL 1998
Kategori:Bobkjørere under Vinter-OL 1998
Kategori:Deltakere for Monaco under Vinter-OL 2002
Kategori:Bobkjørere under Vinter-OL 2002
Kategori:IOK-medlemmer